ועדת הכספים, כנסת 23, פרוטוקול מספר 30, 2020-04-19 14:00

עודד פורר: אני רוצה לעשות הצבעה על רוויזיה שהוגשה על ידי חבר הכנסת טיבי בנושא של הקרן.

עודד פורר: אתה רוצה לנמק את הרוויזיה?

אחמד טיבי: דעתי לא נחה מדרך הטיפול בבקשות, גם לא בעסקים קטנים וגם לא בעסקים בינוניים, ואני תוהה אם אנחנו צריכים לאפשר באופן אוטומטי כל בקשה שהאוצר מביא לוועדת הכספים.

אחמד טיבי: אנחנו אישרנו ותמכנו ב-80 מיליארד שקל, אבל בינתיים מוציאים את הנשמה לאזרח ולעסקים הקטנים עד שהם מקבלים סיוע, אם בכלל.

אחמד טיבי: זו הסיבה.

עודד פורר: חבר הכנסת לוי, בבקשה.

מיקי לוי: אני אומר לך, חבר הכנסת טיבי, שאם לא היינו מאשרים אז היינו עוצרים את כל הקטר הזה של ההלוואות.

מיקי לוי: אני מסכים איתך – והוועדה גם ציינה את זה – שיש עסקים קטנים שאינם מסתדרים בשורה הזאת של הקריטריונים.

מיקי לוי: הבטיחו מהחשב הכללי שהולכים לבנות מסלול נוסף.

מיקי לוי: אבל אם לא היינו מצביעים בעד, כל הקטר הזה היה נעצר ואז הנזק היה גדול.

עודד פורר: הטענות למשרד האוצר חוצות, אני חושב, את כל המפלגות ואת חברי הכנסת מכל הסיעות.

אורית פרקש הכהן: אבל ראית, אדוני היושב-ראש, שגם פרופ' בן בסט דיבר על שזה שבסך הכול ההגבלה של 14% עד 16% מהתיק לבנקים זה לא מספיק.

עודד פורר: אנחנו כל הזמן צריכים לרקוד את הטנגו הזה של בין לא לעצור את מה שכן נותנים לבין ללחוץ על האוצר לתת את מה שאנחנו חושבים שצריך לתת.

עודד פורר: אני חייב לומר שלא רק שצריך להיות פה פתרון טוב, גם צריך להיות פה פתרון מהיר.

עודד פורר: אבל מהיר זה כבר לא יהיה.

עודד פורר: ואנחנו נשלם מחיר על זה, על העובדה שעד לרגע זה אין תוכנית עם כמה רגליים.

עודד פורר: אנחנו נשלם על זה.

עודד פורר: אבל אני עדיין ממליץ לדחות את הרוויזיה.

עודד פורר: חבר הכנסת טיבי, אתה רוצה להצביע עליה או להסיר אותה?

ניר ברקת: אנחנו באמת צריכים לראות איך הוועדה הזאת היא לא חותמת גומי.

עודד פורר: נכון, אני מסכים.

עודד פורר: אתה רוצה להצביע על הרוויזיה?

אחמד טיבי: נצביע.

עודד פורר: מי בעד הרוויזיה של חבר הכנסת טיבי?

עודד פורר: מי נגד?

עודד פורר: מי נמנע?

אחמד טיבי: נמנע.

אחמד טיבי: לא התקבלה.

עודד פורר: נמנע אחד.

עודד פורר: הרוויזיה הוסרה.